Bolt
Store norske leksikon,Historie,Historiske hjelpevitenskaper,Slektsforskning og genealogi,Norske slekter
Bolt, norsk adelsslekt fra senmiddelalderen. Slektens eldste kjente stamfar er Kolbein på Flesberg i Våler i Østfold (nevnt 1333). Fra ham nedstammet to grener gjennom sønnene Berdor (nevnt 1357–1370) og Aslak (nevnt som rådmann i Oslo i 1350-årene).
Berdor Kolbeinsson var far til riksråd Ogmund Berdorsson (1345–1419) og Sigurd Berdorsson, som var far til opprørslederen Amund Sigurdsson (nevnt 1432–1450). Aslak Kolbeinssons datter Sigrid ble gift med Harnikt Henningsson, som er nevnt som rådmann i Bergen i 1389, og deres sønn var Aslak Harniktsson Bolt (cirka 1375–1450), som var erkebiskop i Nidaros fra 1428/1430. Les mer i Store norske leksikon Ogmund Berdorsson Bolt Amund Sigurdsson Bolt Aslak Harniktsson Bolt Norge i senmiddelalderen